MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl".
Mina olen Aki Miettinen
ja minu tänaseks külaliseks on Sohail Pakistanist.
Meie eelmises saates jagasime pisut Sohaili tausta kohta,
rääkides tema sünnist, lapsepõlvest ja perekonnast.
Aga ka sellest, kuidas ta kohtus vangis olles Jeesusega,
olles süütu mehena vangi mõistetud.
See oli tõeliselt paeluv ja huvitav lugu.
Nii et tere tulemast tagasi! - Tänan!
Täna tahame rääkida lähemalt teie teenimistööst.
Tahan kohe alustuseks küsida selge ja otsekohese küsimuse -
kas tänapäeva Pakstanis kiusatakse kristlasi taga?
Jah, Pakistani kristlased on vähemuses
ja neid kiusatakse taga ka moslemite ning moslemiorganisatsioonide poolt.
Ainuüksi 2009. aastal ründasid moslemid 5 erinevat küla.
Nad põletasid kristlaste maju ja röövisid nende väärtuslikke asju.
Nad isegi tulistasid kristlaste pihta neid tappes.
8 inimest sai selle rünnaku tulemusel surma.
Pakistani kristlased on vähemuses ja kogevad järjepidevat tagakiusu.
Miks see nii on? Miks need tagakiusajad seal on?
See kõik sai alguse peale 11.septembri sündmusi USA's.
Kui NATO ja USA sõjavägi
alustasid 2002. aastal sõda terrorismi vastu
rünnates selle raames Afganistani,
siis Afganistani inimesed põgenesid Pakistani.
Nad arvavad, et Lähis-Ida kristlased
on vennalikes suhetes USA ja Euroopaga
ja ütlevad, et me oleme siiski aasialased.
Te tahate siis öelda, et sõja alustamine terrorismi vastu
tingis selle, et äärmusislamistid nägid seda kui rünnakut islami vastu
ja see omakorda tõi kaasa kristlaste tagakiusu?
Jah, nad arvasid, et USA ja Euroopa Liit on islami vastu
ja tahavad hävitada islami kogu maailmast.
Selliselt mõeldes ei pea nad ka valeks teiste tapmist,
sest nende jaoks on see püha sõda, mis täidab nende südant ja mõtteid.
Ehk siis püha sõda kristluse vastu, millest ka Koraan vist räägib.
Jah, see julgustab tapma inimesi, kes pole võtnud vastu islamiusku.
Ehk siis nüüd on põhjus teada.
Nii et see tagakius algas 2002. aastal ja kestab tänaseni? - Nii on.
Kuidas aga enne seda oli?
Enne sedagi esines tagakiusu, kuid see oli rohkem varjatud.
Ühtlasi tõrjuti kristlasi välja igast eluvaldkonnast.
Tundsime end kui teisejärgulised, kellel polnud võrdseid õigusi teistega.
Kristlase elu Pakistanis on raske.
Meil on raske kaitsta ka oma tüdrukuid,
keda võidakse vägisi sundida pöörduma islamiusku
ja ka vägistada.
Kõike seda juhtus ka enne 2002. aastat.
Kuid peale 11. septembri sündmusi tõusis see avalikult esile.
Enne seda oli see pigem hootine ja varjatud kujul?
Kuid peale 11.09. sündmusi sai see tagakius avalikuks
ja on sellest saati muutunud üha tõsisemaks.
Al-Qaida ja Taliban ning teised nende mõtteviisi järgijad
tegutsevad selle nimel, et haarata ise Pakistanis võim.
Nad tahavad valitseda Pakistani üle ja omada rohkem võimu,
sest Pakistan on ainus islamimaa, kellel on oma tuumarelvad.
Nii et nad tahavad haarata kontrolli meie tuumareaktori- ja relvade üle,
et näidata kogu maailmale, et võim on nende käes
ja nad võivad tappa ning hävitada selle maailma.
"Leppige islamiusuga ja võtke see vastu, või muidu surete."
Et siis selline olukord.
Te ise saite vanglas olles kristlaseks.
Kas seetõttu rajasitegi ja juhite organisatsiooni,
mis aitab Pakistanis tagakiusatud kristasi?
Kas seda seetõttu, et saite ise vanglas kristlaseks? - Jah.
Evangeeliumites on öeldud, et Jeesus Kristus on koguduse Pea
ja kõik kristlased on Kristuse Ihu.
Nii pole minu jaoks vahet,
kui Jumalasse uskujad ja Jeesuse järgijad
elavad Euroopas, USA's või Inglismaal.
Meie aga vähemusena Pakistanis ja Indias.
Me kõik kokku oleme üks Kristuse Ihu.
Olemaks aga elav osa sellest Kristuse Ihust,
on mu kohuseks ulatuda välja ja aidata seda Kristuse Ihu -
inimesi, kes vajavad mu abi.
Need, kes vajavad tähelepanu, kellel on muresid ja vaeva
ning keda kiusatakse taga oma usu pärast Jumalasse.
See kõik innustab mind iga päev tegema üha enam Jumala heaks.
Rääkige pisut lähemalt,
kuidas te teenistus Pakistanis igapäevaselt välja näeb?
Mida te täpsemalt teete?
Ma külastan vanglaid.
Olen käinud 28-vanglas Pandžabi provintsis
ja 22-vanglas Sindhi provintsis.
Jagate siis seal evangeeliumi?
Neid külastades püüan saada selgust, kes istub seal süütuna
ja kes oma usu tõttu
ning püüan neid siis sealt vabaks saada.
Aitan neid läbirääkimiste pidamisel
ja maksan tasusid, et neid vanglast vabaks saada.
Ühtlasi kuulutan neile, et nad pole unustatud,
et Jumal armastab neid ja nad pole üksi.
Soovitan neil hoida oma pilgu ristil, et kogeda mingi hetk lahendusi elus
ja elada Jumala plaani kohaselt.
Nii et teil on praktilisi meetmeid,
mille abil aidata süütuna või usu pärast vangistatuid
vanglast välja?
Jah.
Nii et tegelete siis inimõiguste teemaga.
Olen aastaid olnud Pakistani inimõiguste komisjoni liige.
Vanglates on palju kinnipeetavaid vaid seetõttu, et nad on kristlased.
Pakistanis on üks seadus - Jumala pilkamise seadus 295 a, b, c.
Kui näiteks kristlaste ja moslemite vahel tekkib tüli,
võidakse kristlasi süüdistada Jumala pilkamises.
Piisab vaid sellest, kui minna kahe tunnistajaga politseisse
ja anda seal valetunnistus selle kohta,
et keegi suhtus häbiväärselt Muhamedi
ja seda peetaksegi Jumala pilkamiseks.
Nii saab politsei inimese kinni võtta ja vangi panna.
Kui kedagi süüdistatakse Jumala pilkamises,
siis moslemid vihastavad selle peale
ja kutsuvad valjuhääldite kaudu teisi moslemeid kokku
tulema relvadega ja ründama mõnda kristlaste küla,
kuna süüdistus Jumala pilke osas kandub hoobilt üle ka neile.
On selle kohta ka mingeid ametlikke arve,
kui palju kristlasi Pakistanis vangis istub?
Neid on ikka palju. - No kui palju neid olla võiks?
Tuhandeid inimesi?
See arv on pigem ikka sadades.
Nad kannatavad karmi vanglaelu vaid tänu sellele, et on kristlased.
Nad tunnevad end seal väga üksikuna.
Ja teie siis aitate neid? - Jah, see ongi mu töö.
Heebrealastele 13:3 on öeldud:
"Pidage meeles vange (ja märtreid), sest ka teie olete alles maises ihus."
Nii ongi mu visiooniks külastada vanglaid
ja tunda end otsekui istuksin ise kinni.
Alates päevast, mil ise vanglast vabanesin,
olen tähistanud jõule, ülestõusmispühi ja uut aastat
vanglas koos teiste vangidega. Olen teinud seda viimased 11 aastat
ja nüüd tulevad 12. jõulud,
mille veedan vanglas koos oma usuõdede- ja vendadega.
See on väga hea näide ja eeskuju meile siin Soomes.
Olete te oma töö tõttu ka ohtlikesse olukordadesse sattunud?
Jah. See oli 2009. aasta alguses, kui sain kõne Peshawarist
teatega, et Talibani mehed olid röövinud 16 inimest.
Need 16 inimest olid koos peredega palvetamas ühes majas.
Nad ülistasid Jumalat ja hüüdsid "Halleluuja!"
Korraga tulid ühed mehed sinna majja ja viisid nad tundmatusse kohta.
Nad tahtsid algul võtta naised ja lapsed endaga kaasa,
aga siis muutsid meelt ja võtsid hoopis 16 meest,
viies nad kuhugi mägedesse või koobastesse.
Nii et mulle räägiti sellest loost ja ma otsustasin sinna minna.
- Te läksite Peshawari? Just nimelt.
Rääkisin sellest esmalt sõpradele ja poliitik Shabhaz Bhattile,
kes lubas anda oma parima,
et pidada läbirääkimisi Talibaniga ja saada need mehed vabaks.
Ja juba järgmine päev Taliban lasigi nad vabaks.
Midagi toimus valitsuse tasandil ja need kristlastest mehed vabastati.
Viisin nad tagasi sinna, kus nad olid kinni peetud.
Ütlesin, et nad ei pea enam kartma,
kuna Jeesus on nendega ja armastab neid.
Ja siis palusin, et nad näitaks mulle seda kohta.
Nad viisid mu sinna paika, kus nad olid ülistanud Jumalat
ja ma ütlesin: "Kas võiksime taas ülistada?"
Nägin, kuidas ümbritsevate majade katustele
tulid habemeis turbanitega mehed, kellel olid relvad käes.
Me aga ülistasime Jumalat
ja nad olid hämmingus: "Taliban ju alles eile röövis teid.
Keegi ei pääse tema käest eluga! Kuidas teie siis taas siin olete?
Ja kuidas te taas julgete ülistada Jumalat?"
Nad olid täiega hämmingus, aga meie laulsime "Halleluuja!"
Ütlesin neile: "Palun palvetame Talibani eest,
sest me pole nende vastu.
Palun palvetage nii moslemite kui teiste usurühmituste eest,
et Jumal võiks paista nende üle ja anda nende vaimu rahu,
muutes nende mõtteviisi.
Julgustasin seal oma usuvendi ja me palvetasime üheskoos.
Samal ajal, kui seal palvetasime ja ma "Aamen" ütlesin,
nägin silmanurgast maja katustel ühe usurühmituse liikmeid vaatamas,
relvad üle õla rippumas
ja nad ütlesid ka: "Aamen."
Ja kui ma siis palusin: "Jumal, palun õnnista Talibani",
siis nad ütlesid jälle: "Aamen."
Palusin: "Palun kingi neile uus ja rahumeelne süda."
ja nemad jälle: "Aamen."
See oli kõige ohtlikum olukord,
kus olen eales julgustanud oma usuõdesid- ja vendi.
Olen nii tänulik Jumalale, et Ta inglid hoidsid ja kaitsesid mind.
Jumal andis teile tarkust, kuidas olla ja käituda.
Me aeg on kahjuks tänaseks läbi, mistõttu peame siinkohal lõpetama.
Aitäh, et jagasite oma lugusid ja Jumal väga õnnistagu teid.
Aitäh ka kõigile vaatajatele. Palun püsige ikka palves,
paludes eriliselt ka Pakistani tagakiusatud kristlaste eest.
Samas tasub meeles pidada,
et me tagakiusatud usukaaslasi on üle 200 miljoni 40 erineval maal.
Nii et palun kandke neid jätkuvalt oma palvetes.
Kõike head ja rohkelt õnnistusi!
Peale 11.09 sündmusi USA's
on Pakistani kristlaste elu muutunud raskemaks ja ohtlikumaks.
Islamistidest sõdalased
näevad Iraagi ja Afganistani sõdu kui sõjana moslemite vastu.
Nii peavad nad ka Pakistani kristlasi Ameerika agentideks.
Oleme saanud intervjueerida osasid inimesi,
kes on jäänud selle konflikti keskele.
See oli kell 9 hommikul,
kui moslemite valjuhääldid kutsusid üles tapma "Ameerika koeri".
Pärastlõunaks oli 100 kristlaste kodu röövitud ja hävitatud
ning üks kristlaste pere ka elavalt tulesurma saadetud.
Josefine Akhlas oli parasjagu lastega oma vanematel külas.
Oleks nad sel hetkel kodus olnud, oleks nad eeldavasti surma saanud
ühes nende seitsme inimesega, kes elavana põletati,
sest nad kuulusid kõik ühte perre.
Noorim neist oli vaid 4-aastane.
Kemikaal, mida kasutati, põhjustas laastava tulekahju.
Josefine kirjeldab, mida ta nägi, kui maja juurde jõudis.
Me maja oli maatasa põlenud ehk siis täienisti hävinud.
Mu mees aga põletati elavana.
Me polnud teinud midagi, mis väärinuks nii julma kohtlemist.
Ametnikud on lasknud tules hävinud majad korda teha,
kuid see üks maja on jäänud nii nagu see oli -
"mälestusmärgiks" nii moslemitele kui kristlastele.
Walter Masih kaotas selles rünnakus nii oma naise kui 30-aastase lapse.
Ta jagab oma lugu rahulikult ja väärikalt,
samal ajal, kui taustal kõlab
moslemite valjuhäälditest üleskutse palvele.
Nad hakkasid maju süütama ja tulistama oma relvadest.
Mu vanem tütar jäi tulle lõksu ega pääsenud kuidagi välja.
Ta oli 6'ndat kuud rase.
Tunneme tohutut hirmu, kuna meid võidakse rünnata, millal iganes.
Me ei saa aga teha muud, kui vaid uskuda Jeesusesse,
keda usaldame kõige täiega.
Mäss sai juba 2 päeva varem alguse Godras,
kus kristlasi süüdistati Jumala pilkamises.
Kuulujutt sai alguse ühest pulmast,
kus moslemid süüdistasid alusetult kristlasi
Koraani osalises häbistamises.
See oli juba kolmas rünnak kristlaste külade vastu
tänu sellele kuulujutule.
Arvatakse, et neid levitati teadlikult, et omada võimalust rünnata kristlasi.
Pakistani ametlikud allikad ütlevad,
et sealsete kristlaste olukord halvenes peale 11.09 sündmusi USA's.
Pakistani moslemid näevad rünnakuid Iraagi ja Afganistani vastu
rünnakuna moslemimaade ja moslemite vastu.
Kristlasi kutsutakse Ameerika koerteks
ja sõdalaste süüdistused kristlaste vastu
seoses Allahi väidetava solvamisega on üha kasvamas.
Neid kolme meest on süüdistatud Jumala pilkamises.
Teatud organisatsioonide arvates on nad süütud,
kuid nende elud on juba hävitatud nende süüdistuste tõttu.
Walyat Masih, kes ei oska lugeda ega kirjutada,
tundis rõõmu ühest kohalikust kristlasest,
kes palvetas haigete eest.
Osa moslemeid, kes samuti seda meest armastasid,
laotasid ta haua üle imeilusa kanga.
Kangal oli üks tekst, mida Walyat ei osanud lugeda.
Tegu oli islamistliku usutunnistusega.
Teised moslemid karjusid seepeale: "Jumala pilkamine!"
Ma olen kirjaoskamatu.
Ma ei teadnud, mis sinna kangale oli kirjutatud.
Kui kohtunik mu süüdi mõistab,
võin saada surmanuhtluse või eluaegse vanglakaristuse.
Kuid see pole minu süü, sest ma ei teadnud, mis seal kirjas on.
Nad tahtsid me majad põlema panna ja meid endid elusalt põletada.
Kristlastest advokaadid aitavad ka Shafique'i ja Masihiat.
Neid süüdistati Jumala pilkamises,
kui moslemitest õpilased leidsid ühe kristliku brožüüri
ja viisid selle endaga kooli kaasa.
Süüdistust küll ei esitatud,
kuid kui sind on juba korra süüdistatud Jumala pilkamises,
pole enam miski endine.
Saime moslemitelt tõsiseid ähvardusi
ja nad ütlesid, et peame islamiusku pöörduma.
Nad survestasid meid ja ütlesid,
et kui tahame elada seal, peame ka islamiusu vastu võtma
või lahkuma sealt paigast,
sest muidu nad põletavad me kodud maha.
Nii pidi 16-liikmeline pere jätma oma kodu, koguduse ja töö
ning kolima sealt ära teise linna.
Ja ometi elavad nad sealgi hirmu all.
Tahir Gul Sadiq on kristlasest jurist,
kes ütleb, et sel Jumala pilkamise süüdistusel
on oma pikk ajalugu,
mis lähtub omavahelistest pingetest ja soovist vastaspoolele ära teha.
Moslemi kogukond koguneb kutse peale väga kiiresti.
"Nad häbistasid püha Koraani!"
"Nad pilkasid püha prohveti nime!"
See ajab nad marru ja nad tulevad kokku,
olles valmis milleks iganes. Kasvõi oma elu andma.
Seetõttu seda seadust kuritarvitataksegi.
Tahir usub, et 99% süüdistustest tugineb väljamõeldud lugudele,
mistõttu kohtus lükatakse need kõik tagasi.
Militandid ja äärmususklikud tapavad aga kristlasi sellest hoolimata.
Kristlasi diskrimineeritakse igal võimalikul juhul.
Kristlastest koduabilisi on vägistatud, muul moel kuritarvitatud ja ka tapetud.
Noori naisi on röövitud ja sunnitud pöörduma islamiusku.
Katherine Sapna teeb koostööd kristlastest inimõiguste advokaatidega.
Puutume kokku erinevate juhtumitega.
Jumala pilkamine, vägistamised, sunduslik islamiusku pöördumine,
inimeste röövimised.
Kõik teod, mis diskrimineerivad inimeste õigusi.
Paljud kristlikud pered müüvad end vaesusesse sattudes otsekui orjadeks
tegemaks erinevaid töid.
Nad peavad laenama raha nii tervisekindlustuseks
kui pulmade ja matuste pidamiseks.
Sageli aga ei suuda seda enam tagasi maksta.
Paljudel on hingamisteede haigused.
Kristlasest arst kannab haigestunute eest tasuta hoolt.
Inimestel on väga tolmurohke töö,
mistõttu neil on palju põletikke ja allergiat.
Kristlastest juristid on võidelnud kohtutes
ja saanud u 750 kristlast vabaks sunnitöölt.
Õigluse eest võitlemine Pakistanis nõuab rohket julgust ja pühendumist.
Mul on igatsus aidata vaeseid kristlasi, sest olen ise kristlane.
Seetõttu tahan aidata kõiki Jeesusesse uskujaid.
Seetõttu olengi valinud selle töö, kuigi tean, et see on raske ja riskantne
Kuid ma armastan Jeesust, sest Ta on maailma Päästja.
Need kristlased võivad kogeda uusi rünnakuid.
Nende pastor aga innustab neid seisma kindlana oma usus,
isegi, et mässajad hävitasid juba kord nende koguduse.
Ma palvetan moslemitest ründajate eest,
kes hävitavad me maju.
Me ei saa sõdida nende vastu,
sest Jeesus käskis andestada oma vaenlastele.
Nii ütleksin neile: "Kuigi te kohtlete meid halvasti,
andestan ma teile siiski Jeesuse nimel."
Samad sõnad kostuvad ka üle Waltri huulte,
kelle naine ja tütar hukkusid keset neid kallaletunge.
Me oleme Jeesuse järgijad.
Kui Ta käsib meil andestada oma vaenlastele,
siis seda me ka teeme.
Paluge, et moslemite südamed võiksid muutuda
ja et kristlik kogukond võiks püsida tugevana.
Tõlge: Anne-Ly Raukas